Na osnovu člana 72. stav 1. tačka 8) Zakona o graničnoj kontroli („Službeni glasnik RS”, broj 24/18),

Ministar unutrašnjih poslova donosi

**PRAVILNIK**

**o načinu vršenja nadzora državne granice i načinu izdavanja, izgledu i sadržaju akata koje policijski službenici sačinjavaju prilikom obavljanja poslova nadzora državne granice**

"Službeni glasnik RS", broj 65 od 24. avgusta 2018.

Član 1.

Ovim pravilnikom propisuje se način vršenja nadzora državne granice i način izdavanja, izgled i sadržaj akata koje policijski službenici sačinjavaju prilikom obavljanja poslova nadzora državne granice.

Član 2.

Nadzor državne granice vrši granična policija kao nadležna organizaciona jedinica, u saradnji sa drugim organizacionim jedinicama ministarstva, drugim državnim organima, kao i pripadnicima stranih službi bezbednosti saglasno međunarodnom ugovoru.

Nadzor državne granice kao delatnost obavlja se u skladu sa planom aktivnosti (Plan rada) koji se sačinjava na centralnom, regionalnom i lokalnom nivou.

Član 3.

Nadzor državne granice kao delatnost vrši se na kopnu, rekama, jezerima, kanalima osmatranjem određenog pravca ili rejona, objekata ili područja, obilaskom određenog područja ili kretanjem uz državnu granicu, prikupljanjem određenih saznanja koji ukazuju na nezakonite aktivnosti na državnoj granici, kontrolom određenih putnih pravaca i kontrolom zaprečenih putnih pravaca.

Nadzor državne granice sprovodi se uz upotrebu prevoznih i tehničkih sredstava, plovila, helikoptera ili drugih vazduhoplova, službenih pasa i službenih konja.

Član 4.

Osmatranje određenog pravca ili rejona vrši se sa uređenih osmatračnica ili osmatračkih mesta, neposredno ili uz upotrebu tehničkih sredstava i uređaja.

Obilazak određenog područja sprovodi se patroliranjem peške ili uz upotrebu prevoznih sredstava.

Prikupljanjem određenih saznanja koji ukazuju na nezakonite aktivnosti na državnoj granici sprovodi se kontinuirano obavljanjem razgovora sa licima uz državnu granicu, neposrednim opažanjem, uočavanjem eventualnih tragova i promena na i uz državnu granicu, obradom prikupljenih podataka uz upotrebu tehničkih sredstava i na drugi pogodan način.

Kontrola određenih putnih pravaca u blizini državne granice sprovodi se kroz selektivnu kontrolu lica, stvari i prevoznih sredstava, a na osnovu analize rizika.

Kontrola zaprečenih putnih pravaca na državnoj granici sprovodi se u cilju provere sprovođenja odluke o zaprečavanju, putem neposrednog opažanja, povremenim obilaskom, upotrebom tehničkih sredstava ili na drugi pogodan način.

Član 5.

Na vršenje delatnosti nadzora državne granice policijski službenici se upućuju na osnovu Naloga za vršenje nadzora državne granice (Obrazac 1.), koji je odštampan uz ovaj pravilnik i čini njegov sastavni deo.

Ako vršenje delatnosti nadzora državne granice policijski službenici obavljaju sa pripadnicima stranih službi bezbednosti (zajedničke/mešovite patrole), upućivanje, izgled i sadržaj naloga za vršenje delatnosti uređuje se prema odredbama međunarodnog ugovora.

Policijski službenik koji je prvonavedeni u nalogu iz stava 1. ovog člana po izvršenoj delatnosti podnosi davaocu naloga Izveštaj o izvršenom nalogu za nadzor državne granice (Obrazac 2.), koji je odštampan uz ovaj pravilnik i čini njegov sastavni deo.

Član 6.

Ovaj pravilnik stupa na snagu osmog dana od dana objavljivanja u „Službenom glasniku Republike Srbije”.

Broj 01-8098/18-3

U Beogradu, 20. avgusta 2018. godine

Ministar,

dr **Nebojša Stefanović,** s.r.

Prilozi

Obrazac 1 - [Nalog za vršenje nadzora državne granice](http://www.pravno-informacioni-sistem.rs/SlGlasnikPortal/prilozi/obrazac_1.html%26x-filename%3Dtrue%26regactid%3D426553%26doctype%3Dreg)

Obrazac 2 - [Izveštaj o izvršenom nalogu za nadzor državne granice](http://www.pravno-informacioni-sistem.rs/SlGlasnikPortal/prilozi/obrazac_2.html%26x-filename%3Dtrue%26regactid%3D426553%26doctype%3Dreg)

**Obrazac 1**

Republika Srbija

Ministarstvo unutrašnjih poslova

Direkcija policije

Uprava granične policije

RC/SGP ......................

Datum: DD.MM.GGGG. godine.

**NALOG ZA VRŠENjE NADZORA DRŽAVNE GRANICE**

**Broj \_\_\_\_\_\_/20\_\_**

**1. Sastav granične patrole:**

|  |  |
| --- | --- |
| *- vođa* | *- član* |
| *- član* | *- član* |

**2. Realizacija delatnosti**:

|  |  |
| --- | --- |
| *Način realizacije* | Osmatranje Obilazak područja Prikupljanje saznanja Kontrola putnog pravca  |
| *Mesto* |  |
| *Vreme* | Datum: DD.MM.GGGG. godine Od: SS.MM. Do: SS.MM. čas. |
| *Napomene* |  |

**3. Tehnička sredstva uz ličnu opremu policijskih službenika:**

|  |  |
| --- | --- |
| *Vozilo* *(marka, tip, reg.oznaka)* |  |
| *Specijalna oprema* *(naziv i inv. ili fab. broj)* |  |
| *Radio i telefonska veza* *(inv.br. i pozivni br.)*  |  |

**4. Konkretni zadaci za realizaciju naloga:**

|  |
| --- |
| *1.* |
| *2.* |
| *3.* |
| *4.* |

|  |  |
| --- | --- |
| **Uputio:**(datum, vreme, potpis) |  |
| **Kontrolisao:**(datum, vreme, mesto, potpis) |  |
| **Prihvatio:**(datum, vreme, potpis ) |  |

 RUKOVODILAC RC/SGP

**Obrazac 2**

**IZVEŠTAJ O IZVRŠENOM**

**NALOGU ZA NADZOR DRŽAVNE GRANICE**

U skladu sa nalogom broj .................realizovana je delatnost nadzora državne granice.

Granična patrola je postupala u sastavu u skladu sa Nalogom\*/ nije postupala\* i odstupanje se ogleda u ................................................................................................................

.......................................................................................................................................................

Delatnost je realizovana u skladu sa Nalogom\* / nije realizovana\* i odstupanje se ogleda u odnosu na...................................................................................................................... .......................................................................................................................................................

Tenička sredstva su upotrebljena u skladu sa Nalogom\*/ nije korišćena\* i odstupanje se ogleda u odnosu na.................................................................................................................. .......................................................................................................................................................

Tokom realizacije naloga pređeno službenim vozilom ukupno ..............km.

Konkretni zadaci su realizovani u skladu sa Nalogom\* / nisu realizovani\* i odstupanje se ogleda u odnosu na............................................................................................... .......................................................................................................................................................

...................................................................................................................................................................................................................................................................................................................................................................................................................................................................................................................................................................................................................................................................................................................................................................................

U vezi sa realizacijom konkretnih zadataka ostvareni su sledeći rezultati\*/primenjena ovlašćenja\* / prikupljeni bezbednosno-interesantni podaci\* i to : ...............................................................................................................................................

............................................................................................................................................................................................................................................................................................................................................................................................................................................................................................................................................................................................................................

Sačinjena posebna pismena...................................................................................................... .......................................................................................................................................................

..............................................................................................................................................................................................................................................................................................................

Granična patrola upućena i prihvaćena u skladu sa Nalogom\*/ bilo je odstupanja\* u vezi sa upućivanjem i prihvatom i to...................................................................................... .......................................................................................................................................................

.......................................................................................................................................................kontrolna detanost je realizovana\* / nije realizovana\* tokom rada.....................................................................................................................................

Ostvario uvid rukovodilac Izveštaj dostavlja

 Vođa granične patrole

...................................................... .......................................................

**\*zaokružiti ili podvući tačan podatak i obrazložiti odstupanja**